Apr 18,2015
వీఆర్‌ఎల్‌ ఇష్యూకు అనూహ్య స్పందన
ముంబయి: దేశంలో అతిపెద్ద వస్తు రవాణా సంస్థ వీఆర్‌ఎల్‌ లాజిస్టిక్స్‌ పబ్లిక్‌ ఇష్యూ (ఐపీఓ) కు అనూహ్య స్పందన లభించింది. రూ.460 కోట్ల సమీకరణకు ఉద్దేశించిన ఈ ఐపీఓకు దాదాపు 74 రెట్లకు పైగా సబ్‌స్క్రిప్షన్‌ లభించింది. ఈ ఐపీఓకు అన్ని కేటగిరీలకు చెందిన వారి నంచి మంచి డిమాండ్‌ లభించడంతో కంపెనీ వర్గాలు అనందంగా ఉన్నాయి. సబ్‌స్రైబ్‌ చేసిన వారిలో తాము ఊహించిన షేర్లు తమకు దక్కుతాయో లేదోనన్న దిగులు మొదలైంది. ఇష్యూకు ఉంచిన 16.3 మిలియన్‌ షేర్లకు గాను 1.2 బిలియన్‌ బిడ్లు లభించాయి. దీని విలువ దాదాపు రూ.25,000 కోట్లుగా ఉంటుంది. తమ వ్యాపారంలో సంస్థ బాగా విస్తరించేందుకు అవకాశాలు ఉండడం.. మదుపరులను ఈ ఇష్యూ వైపునకు ఆకర్షించింది. ఇటీవల ఐపీఓకు వచ్చిన సంస్థలు మంచి లిస్టింగ్‌ రికార్డులను చూపడం కూడా మదుపరి సెంటిమెంట్‌ను కొంత ప్రభావితం చేసింది. సంస్థాగత పెట్టుబడిదారుల విభాగంలో కూడా ఈ ఇష్యూకు 58 రెట్ల స్పందన లభించింది. రిటైల్‌ విభాగంలో ఏడు రెట్ల అధిక స్పందన లభించడం విశేషం. హెచ్‌ఎన్‌ఐ విభాగంలో సబ్‌స్క్రిప్షన్‌ 250 రెట్లు అధికంగా ఉంది. ఈ ఇష్యూ ధరను కంపెనీ రూ.195-205గా నిర్ణయించిన సంగతి తెలిసిందే.
మీ స్నేహితులకు రికమెండ్ చెయ్యండి